Okresná prokuratúra Vranov nad Topľou 
Nám. Slobody 5, 093 80 Vranov nad Topľou

Sp. zn. : Pv 333/12/7713	Vranov nad Topľou, 2.7.2013
EEČ : 2-61-70-2013

U Z N E S E N I E

Trestná vec:	obvinený XXXXX  
Prečin:	krádež podľa § 212 odsek 2 písmeno e Trestného zákona číslo 300/2005 Zbierky zákonov v znení zákona číslo 650/2005 Zbierky zákonov.

Rozhodol: 	prokurátor Okresnej prokuratúry Vranov nad Topľou
Podľa § 217 odsek 1 Trestného poriadku vyslovujem, že obvinený:
1.	XXXXX
	dátum narodenia: XXXXX
	miesto narodenia: XXXXX
	trvalé bydlisko: XXXXX
sa v skúšobnej dobe, určenej uznesením prokurátora Okresnej prokuratúry XXXXX zo dňa 23.5.2012, spisová značka Pv 333/12/7713, ktorým podľa § 216 odsek 1 Trestného poriadku podmienečne zastavil trestné stíhanie, osvedčil.
Podľa ustanovenia § 217 odsek 4 Trestného poriadku právoplatnosťou tohto rozhodnutia alebo uplynutím lehoty uvedenej v odseku 2 nastávajú účinky zastavenia trestného stíhania (§ 9 odsek 1, písmeno e).
XXXXX bol stíhaný na tom skutkovom základe, že v období od XXXXX do XXXXX na odbernom mieste XXXXX neoprávnene odoberal elektrickú energiu a to tak, že v spoločnom elektromerovom rozvádzači svojpomocne pripojil elektroinštaláciu svojho bytu z hlavného ističa Tracon 25A vodičom CY 4 mm2 na elektroinštaláciu bytu bez merania a bez uzatvorenej zmluvy takto spotrebičmi v domácnosti odoberal elektrickú energiu, čo bolo zistené dňa XXXXX čím takto pre poškodeného XXXXX spôsobil škodu vo výške 216,81-€.  

Uznesením prokurátora Okresnej prokuratúry XXXXX zo dňa 23.5.2012, spisová značka Pv 333/12/7713, bola určená skúšobná doba pre jednotlivých obvinených nasledovne:
1.	XXXXX, dátum narodenia: XXXXX 
12 mesiacov
Odôvodnenie:
     Dozorujúci prokurátor si vyžiadal správu o povesti obvineného počas skúšobnej doby  z miesta trvalého bydliska a taktiež zabezpečil aktuálny odpis z registra trestov. Bolo zistené, že obvinený počas skúšobnej doby viedol riadny život, nie je známy prípad porušenia občianskeho spolužitia. Podľa aktuálneho odpisu z registra trestov obvinený nemá novší záznam. 

     Podľa § 217 ods. 1 Trestného poriadku ak obvinený v priebehu skúšobnej doby viedol riadny život, splnil povinnosť nahradiť spôsobenú škodu a vyhovel aj ďalším uloženým obmedzeniam a povinnostiam, prokurátor rozhodne, že sa obvinený osvedčil. 

     Podľa § 217 ods. 4  Trestného poriadku právoplatnosťou uznesenia o tom že sa obvinený osvedčil nastavajú účinky zastavenia trestného stíhania /§ 9 ods. 1 písm. e/ Trestného poriadku/.

     Vzhľadom na vyššie uvedené bolo potrebné rozhodnúť tak ako je uvedené vo výrokovej časti tohto uznesenia.

Poučenie:
Proti tomuto uzneseniu je prípustná sťažnosť, ktorú možno podať u prokurátora okresnej prokuratúry do troch dní od oznámenia uznesenia. Sťažnosť má odkladný účinok. (§ 185 a nasl. Tr. por.)

Mgr. Maroš Kuruc
prokurátor